Document ID: 32002R0169

Nariadenie Komisie (ES) č. 169/2002
z 30. januára 2002,
ktorým sa mení a dopĺňa nariadenie (ES) č. 2342/1999 stanovujúce podrobné pravidlá uplatňovania nariadenia Rady (ES) č. 1254/1999 o spoločnej organizácii trhu s hovädzím a teľacím mäsom, pokiaľ ide o systémy prémií
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1452/2001 z 28. júna 2001 zavádzajúce osobitné opatrenia pre určité poľnohospodárske produkty pre francúzske zámorské departementy, ktorým sa mení a dopĺňa smernica 72/462/EHS a rušia nariadenia (EHS) č. 525/77 a (EHS) č. 3763/91 (Poseidom) [1], najmä na jeho článok 9 (4),
so zreteľom na nariadenie Rady (ES) č. 1453/2001 z 28. júna 2001 zavádzajúce opatrenia pre určité poľnohospodárske produkty pre Azory a Madeiru a rušiace nariadenie (EHS) č. 1600/92 (Poseican) [2], najmä na jeho článok 13 (6) a článok 22 (6),
so zreteľom na nariadenie Rady (ES) č. 1454/2001 z 28. júna 2001 zavádzajúce osobitné opatrenia pre určité poľnohospodárske produkty pre Kanárske ostrovy a rušiace nariadenie (EHS) č. 1601/92 (Poseican) [3], najmä na jeho článok 5 (6),
keďže:
(1) Nariadenia (ES) č. 1452/2001, (ES) č. 1453/2001 a (ES) č. 1454/2001 ustanovujú osobitné opatrenia na podporu chovu hovädzieho dobytka vo francúzskych zámorských departementoch, na Azorách, Madeire a Kanárskych ostrovoch. Podrobné pravidlá uplatňovania týchto nariadení by mali najmä v prípade prémie za porážku poskytovať horný limit za zmrazovanie počtu zvierat, pre ktoré sa poskytla prémia za porážku za rok 2000, stanovený v rámci v článku 38 (1) nariadenia Komisie (ES) č. 2342/1999 [4], naposledy zmeneného a doplneného nariadením (ES) č. 2088/2001 [5].
(2) Príloha III k nariadeniu (ES) č. 2342/1999 ustanovuje vnútroštátne horné limity pre prémiu za porážku. Horné limity nesmú ohrozovať zavedenie osobitných limitov ustanovených nariadeniami (ES) č. 1452/2001, (ES) č. 1453/2001 a (ES) č. 1454/2001. Preto by mali horné limity pre Francúzsko, Portugalsko a Španielsko obsahovať čiastkové horné limity vychádzajúce z množstva prémií vyplatených v referenčnom roku výrobcom v zámorských departementoch, Azorách, Madeire a Kanárskych ostrovoch a určených výlučne pre výrobcov v zmienených regiónoch; zostávajúci počet zvierat oprávnených na príplatok pri porážke v týchto regiónoch až do osobitných limitov zavedených vyššie uvedenými nariadeniami by sa mal pripočítať k tým, ktoré sú v prílohe III k nariadeniu (ES) č. 2342/1999.
(3) Príslušné členské štáty oznámili Komisii počet zvierat, pre ktoré bola udelená prémia za porážku za rok 2000 v zámorských departementoch (3727), na Madeire (1678), Azorách (10318) a Kanárskych ostrovoch (1696).
(4) Za účelom okamžitého uplatnenia nariadenia (ES) č. 1452/2001, (ES) č. 1453/2001 a (ES) č. 1454/2001 by toto nariadenie malo nadobudnúť účinnosť čo možno najskôr.
(5) Aby sa zosúladilo obdobie uplatňovania systému prémií zavedeného nariadením Rady (ES) č. 1254/1999 [6], naposledy zmeneným a doplneným nariadením Komisie (ES) č. 2345/2001 [7] na rok 2002, toto nariadenie by sa malo uplatňovať od 1. januára 2002.
(6) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Príloha III k nariadeniu (ES) č. 2342/1999 sa nahrádza prílohou k tomuto nariadeniu.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Bude sa uplatňovať od 1. januára 2002.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 30. januára 2002

Labels: 17
6